《书花萼集后》
宋代·李正民

二李诗名播浙东，二车豪迈气争雄。霜台健笔凌骚雅，凤沼馀争入古风。

赋就崧高辞并美，集编华萼句皆工。庞眉书客遗音在，白玉楼成事已空。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。